
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

3 Ιουλίου 2009 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Προδιαγραφές εκπόνησης πολεοδομικών μελετών 

Εμπορευματικών Κέντρων. 1 

Καθορισμός όρων και περιορισμών δόμησης για την 
ανέγερση αθλητικών εγκαταστάσεων στη θέση 
«Μπουρμπουτσάνα» στην εκτός σχεδίου περιοχή 
του Δήμου Κρωπίας. 2 


ΑΠΟΦΑΣΕΙ Σ 

Αριθμ. 26964 (1) 

Προδιαγραφές εκπόνησης πολεοδομικών μελετών 
Εμπορευματικών Κέντρων. 

ΟΙ ΥΠΟΥΡΓΟΙ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ - 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη : 

1. Τις διατάξεις του άρθρου 7 παρ. 3 του ν. 3333/2005 
«Ιδρυση και λειτουργία Εμπορευματικών Κέντρων και 
άλλες διατάξεις» (Α' 91). 

2. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα Κυβερνητικά Όργανα 
που κυρώθηκε με το άρθρο πρώτο του π.δ/τος 63/2005 
(Α' 98). 

3. Τις διατάξεις των άρθρων 13 και 14 του ν. 3710/2008 
«Ρυθμίσεις για θέματα μεταφορών και άλλες διατάξεις» 
(Α'216). 

4. Το γεγονός ότι από τις κανονιστικές διατάξεις αυ¬ 
τής της απόφασης δεν προκαλείται δαπάνη σε βάρος 
του κρατικού προϋπολογισμού, αποφασίζουμε: 

Α. Καθορίζονται προδιαγραφές εκπόνησης πολεοδο¬ 
μικών μελετών εμπορευματικών κέντρων ως εξής: 

I. Γενικές κατευθύνσεις για την πολεοδομική οργάνω¬ 
ση των Εμπορευματικών Κέντρων 

1. Οι χρήσεις της παρ. 1 του άρθρου 4 του ν. 3333/2005, 
πρέπει να αναπτύσσονται τουλάχιστον στο 70% της 
συνολικής επιφάνειας των οικοδομήσιμων χώρων του 
Εμπορευματικού Κέντρου. 

Η επιφάνεια των ελεύθερων χώρων, συμπεριλαμβα¬ 
νομένου και του οδικού δικτύου, δεν μπορεί να είναι 


μικρότερη από το 40% της συνολικής επιφάνειας του 
Εμπορευματικού Κέντρου. 

Οι ελεύθεροι χώροι αυτοί (οδικό δίκτυο, χώροι στάθ¬ 
μευσης, χώροι πρασίνου κ,λπ.) ανήκουν, διαχειρίζονται 
και συντηρούνται από την Εταιρεία του Εμπορευματικού 
Κέντρου και δεν είναι κοινόχρηστοι χώροι κατά την 
έννοια των διατάξεων του ν.δ. της 17.7.1923 
2. Επιτρεπόμενες χρήσεις : 

ί. Όλες όσες σχετίζονται με τις δραστηριότητες του 
ΕΚ. (άρθρο 4 παρ. 1 ν.3333/2005). 

Στα εμπορευματικά κτίρια επιτρέπεται να εκτελούνται 
εργασίες διακίνησης, αποθήκευσης, μεταφόρτωσης και 
διάθεσης εμπορευμάτων καθώς και μεταποιητική δια¬ 
δικασία όπως συσκευασία, αποσυσκευασία, θΐιρυβίαρο, 
ανατυποποίηση - ραςυοίαρο, και κάθε συναφή διεργα¬ 
σία. 

Επίσης διευκρινίζεται ότι επιτρέπεται η μεταφορά, 
αποθήκευση και διάθεση φρέσκων και κατεψυγμένων 
τυποποιημένων πάσης φύσεως τροφίμων. 

Απαγορεύεται η μεταφορά, αποθήκευση και διάθεση 
χύδην ποσοτήτων πάσης φύσεως τροφίμων. 

ϋ. Υποστηρικτικές λειτουργίες (άρθρο 4 παρ. 2 ν. 3333/ 
2005) ως εξής : 

-Τ ράπεζες 

-Ιατρεία - Φαρμακεία 
-Εστιατόρια - Αναψυκτήρια 

-Σταθμός αυτοκινήτων για την εξυπηρέτηση των 
οδηγών των μεταφορικών μέσων και του διερχόμενου 
κοινού 

-Μίηί Μ&γΙ<θΙ και γενικά καταστήματα τροφίμων 

-Ξενοδοχεία 

-Γ ραφεία 

-Εκθεσιακοί χώροι 
-Εμπορικά καταστήματα 
-Χώροι συνάθροισης κοινού 

Σε κάθε Εμπορευματικά Κέντρο είναι δυνατόν να 
εξασφαλίζονται ειδικές εγκαταστάσεις όπως, αντλιών 
υγρών καυσίμων ως πρατηρίων ιδιωτικής χρήσης, δι¬ 
ανομείς υγραερίου ίΡΘ κλπ., με τήρηση των κανόνων 
ασφάλειας, πλυντήρια, λιπαντήρια, κεκλιμένα επίπεδα 
επιθεώρησης, πλατφόρμες ζύγισης φορτηγών οχη¬ 
μάτων, συνεργεία φορτηγών οχημάτων, υποσταθμοί 
ηλεκτρικής ενέργειας και αερίου πόλης, δεξαμενές 
ύδρευσης, κέντρα επεξεργασίας λυμάτων, αντλιοστά- 

σια ύδρευσης και αποχέτευσης, κέντρα διαχείρισης 
απορριμμάτων, τηλεφωνικά κέντρα, σταθμοί λεωφο¬ 
ρείων. 

Απαγορεύονται χρήσεις που σχετίζονται με μεταφο¬ 
ρά και αποθήκευση εκρηκτικών και εύφλεκτων ουσιών 
(καύσιμα πάσης φύσεως, αλκοόλες κλπ.) εντός της πε¬ 
ριμέτρου του Εμπορευματικού Κέντρου, με εξαίρεση τα 
πρατήρια καυσίμων για τις ανάγκες εφοδιασμού των 
οχημάτων που εξυπηρετούν τα Εμπορευματικά Κέντρα 
(συμφωνία ΑΩΒ, σχετική ελληνική νομοθεσία). 

3. Οι όροι δόμησης των περιοχών των εμπορευματικών 
κέντρων καθορίζονται με τους εξής περιορισμούς: 

- Ο σ.δ. δεν υπερβαίνει το 0,6 επί της συνολικής επι¬ 
φάνειας του Εμπορευματικού Κέντρου 

- Η επιτρεπόμενη κάλυψη δεν υπερβαίνει το 60% επί 
της συνολικής επιφάνειας του Εμπορευματικού Κέ¬ 
ντρου 

- Τα κτίρια τοποθετούνται σε απόσταση τουλάχιστον 
6 μέτρων από τα όρια των οικοπέδων. 

- Το ύψος των ως άνω εμπορευματικών κτιρίων ορίζε¬ 
ται σε 12 μέτρα. Είναι δυνατή η προσαύξηση του ύψους 
κατά 3 μ. με Απόφαση Υπουργού ΠΕΧΩΔΕ εφόσον αι¬ 
τιολογείται από τη λειτουργία του εμπορευματικού 
κτιρίου. Ως αφετηρία μέτρησης ορίζεται ο διαμορφω¬ 
μένος χώρος προσέγγισης ελιγμών και στάθμευσης των 
οχημάτων που εκτελούν μεταφόρτωση. 

- Ο Συντελεστής Όγκου (Σ.Ο.) καθορίζεται από τη 
σχέση Σ.Ο. = 12 χ Σ.Δ. 

- Για τα κτίρια των υποστηρικτικών λειτουργιών ισχύει 
ο ΓΟΚ 

II. Περιεχόμενα έκθεσης για την αιτιολόγηση των προ- 
τεινομένων ρυθμίσεων. 

α. Χωροταξικό πλαίσιο 

1. Γίνεται αναφορά στο θεσμικό πλαίσιο ίδρυσης του 
Εμπορευματικού Κέντρου, στο ιδιοκτησιακό καθεστώς 
του χώρου εγκατάστασης, στις αξίες γης της περιοχής 
και στο θεσμικό καθεστώς δόμησης στη περιοχή. 

2. Περιγράφεται το οικονομικό «προφίλ» του νομού 
και της διοικητικής Περιφέρειας στην οποία ανήκει το 
Εμπορευματικά Κέντρο και εντοπίζονται οι προκύπτου- 
σες ανάγκες τις οποίες ικανοποιεί η λειτουργία του, σε 
συνάρτηση με τις θεσμοθετημένες χωροταξικές ρυθμί¬ 
σεις και κατευθύνσεις του Υπουργείου Περιβάλλοντος 
Χωροταξίας και Δημοσίων'Εργων (υπερκείμενα επίπεδα 
σχεδιασμού - Περιφερειακά Προγράμματα Χωροταξικού 
Σχεδιασμού και Αειφόρου Ανάπτυξης ν.2742/1999). 

3. Γίνεται αναφορά στους τομείς δραστηριότητας 
των προσφερομένων υπηρεσιών, στις αναπτυξιακές 
δυνατότητες του Εμπορευματικού Κέντρου, στο εκτι- 
μώμενο μεταφορικό έργο αυτού σε πλήρη λειτουργία, 
στα συγκριτικά πλεονεκτήματα αυτού σε σχέση με 
την υφιστάμενη κατάσταση καθώς και στον αριθμό 
των απασχολούμενων στο Εμπορευματικά Κέντρο. Σκι- 
αγραφείται το πλέγμα των μεταφορικών υποδομών, 
υπαρχουσών και προτεινόμενων, που απαιτούνται για 
την εξυπηρέτηση και λειτουργία του Εμπορευματικού 
Κέντρου. 

4. Περιγράφονται οι υπερτοπικής σημασίας προ- 
σφερόμενες υπηρεσίες από το Εμπορευματικά Κέ¬ 
ντρο και εκτός του ως άνω χωρικού πλαισίου (Νο¬ 
μός - Περιφέρεια), όπως π.χ. σε Εθνικό, Ευρωπαϊκό 
και Διεθνές επίπεδο καθώς και οι αναπτυξιακές του 
προοπτικές. 


5. Εξετάζεται η καταλληλότητα της προτεινόμενης 
περιοχής για την εγκατάσταση του Εμπορευματικού 
Κέντρου σε σχέση με τη παραγωγική κατηγορία της 
γεωργικής γης στην εν λόγω περιοχή, η ύπαρξη προ¬ 
γραμματισμένων έργων κοινής ωφέλειας (π.χ. αρδευ¬ 
τικά έργα, γεωτρήσεις κλπ.), καθώς και η ύπαρξη άλ¬ 
λων εγκατεστημένων παραγωγικών δραστηριοτήτων 
(π.χ. εξόρυξη, μεταλλευτική ζώνη κ.λπ.). Διερευνώνται 
επίσης τα γεωλογικά και σεισμολογικά χαρακτηρι¬ 
στικά, οι κατακλύζόμενες ή πιθανά αποτεφρωμένες 
και αναδασωτέες περιοχές, οι κατολισθήσεις καθώς 
και ενδεχόμενες ειδικού καθεστώτος περιοχές (π.χ. 
αρχαιολογικού, ιστορικού ή περιβαλλοντικού ενδια¬ 
φέροντος). 

6. Γίνεται αναφορά στις περιβαλλοντικές δεσμευτι¬ 
κές προϋποθέσεις εγκατάστασης και λειτουργίας του 
Εμπορευματικού Κέντρου. Με τις ως άνω βασικές δε¬ 
σμεύσεις, επιδιώκεται η διατήρηση του περιβαλλοντικού 
ισοζυγίου. Με την έκθεση αυτή θα πρέπει να «αποκα¬ 
λύπτονται» ενδεχόμενα προβλήματα υποβάθμισης του 
φυσικού περιβάλλοντος, από τη κατασκευή και λειτουρ¬ 
γία του Εμπορευματικού Κέντρου και να προτείνονται 
μέτρα και διαδικασίες περιορισμού ή και εξαλείψεως 
των δυσμενών επιπτώσεων. 

β. Πρόταση πολεοδομικής οργάνωσης 

β.α. Περιγράφονται οι εκτιμήσεις και αναφορές στην 
πρόταση πολεοδομικής οργάνωσης και λειτουργίας του 
Εμπορευματικού Κέντρου οι οποίες ανάγονται σε σχε¬ 
τικό καταληκτικό κείμενο ως εξής: 

1. Συμβατότητα πρότασης με υπερκείμενο επίπεδο 
σχεδιασμού (ΥΠΕΧΩΔΕ), οικονομικοκοινωνικές επιπτώ¬ 
σεις, προβλέψεις και προοπτικές. 

2. Πρόταση πολεοδομικής οργάνωσης του χώρου του 
Εμπορευματικού Κέντρου (σχέση δομημένου - αδόμητου 
χώρου), μεταφορικό δίκτυο (ιεράρχηση και οργάνωση 
των κυκλοφοριακών ροών των φορτηγών, των Ι.Χ. και 
των δικύκλων), ιεράρχηση του πλέγματος των κοινοχρή¬ 
στων λειτουργιών καθώς και πρόταση χρήσεων γης και 
όρων και περιορισμών δόμησης 

3. Πιθανές επιπτώσεις στο φυσικό περιβάλλον εντός 
της περιοχής άμεσης επιρροής του Εμπορευματικού 
Κέντρου αλλά και στην ευρύτερη περιοχή καθώς και 
τρόποι αντιμετώπισής τους. 

β.β Με βάση το περιεχόμενο της παραγράφου (β.α.) 
προτείνεται η γενική πολεοδομική οργάνωση του 
Εμπορευματικού Κέντρου, η ορθολογική κατανομή και 
η συσχέτιση των διαφορετικών δραστηριοτήτων των 
Εμπορευματικών Κέντρων. 

Περιγράφεται η λειτουργία, συγκρότηση των δικτύ¬ 
ων υποδομών (μεταφορές, ενέργεια, τηλεπικοινωνίες, 
ύδρευση - αποχέτευση, αποκομιδή απορριμμάτων). 

Γίνεται αναφορά σε θέματα λειτουργικής συγκρό¬ 
τησης και μορφολογικής φυσιογνωμίας των κελυφών 
(κτιρίων) του Εμπορευματικού Κέντρου. 

Διερευνώνται οι δυνατότητες εξασφάλισης κατάλ¬ 
ληλων χώρων και συνθηκών εργασίας και ξεκούρασης 
- εστίασης των εργαζομένων και οδηγών. 

γ. Πολεοδομικό Σχέδιο - Πολεοδομικός Κανονισμός 

1. Με το πολεοδομικό σχέδιο καθορίζονται τα περι¬ 
γράμματα των οικοδομήσιμων χώρων και οι ελεύθεροι 
χώροι που διαχειρίζονται από την Εταιρεία του Εμπο- 
ρευματικού Κέντρου 

2. Με τον πολεοδομικό κανονισμό καθορίζονται: 

- Όροι δόμησης (συντελεστής δόμησης, συντελεστής 
όγκου, μεγίστη επιτρεπόμενη κάλυψη, μέγιστο επιτρε¬ 
πόμενο ύψος, αρτιότητα οικοπέδων, προκήπια). 

- Χρήσεις γης (γενικές, ειδικές αν απαιτούνται). 

- Ειδικοί κανονισμοί: οικοδομικοί και κτιριοδομικοί, 
ειδικοί όροι δόμησης, όροι για κοινοχρήστους χώρους 
και χώρους στάθμευσης. 

- Τυχόν πρόσθετοι όροι, εψόσον απαιτούνται, που 
αφορούν στα χρησιμοποιούμενα υλικά, τον τρόπο κα¬ 
τασκευής και την αισθητική εμφάνιση των συνόλων του 
δομημένου περιβάλλοντος, κτιριακών και λοιπών (μέγι¬ 
στο όριο μεγέθους οικοδομών, τρόπο διαμόρφωσης και 
χρήσης των ακάλυπτων χώρων των οικοπέδων και κάθε 
άλλη ρύθμιση που επιβάλλεται από πολεοδομικούς και 
αισθητικούς λόγους). 

δ. Πρόγραμμα Διαχείρισης 

Συντάσσεται πρόγραμμα διαχείρισης των βασικών 
έργων υποδομής (ιεραρχημένο οδικό δίκτυο και χώροι 
στάθμευσης καθώς και δίκτυα κοινής ωφέλειας και κοι¬ 
νοχρήστων χώρων). 

Το πρόγραμμα αυτό προτείνεται στα πλαίσια των με¬ 
σοπρόθεσμων προγραμμάτων των φορέων υλοποίησης 
συνοδευόμενο από προεκτίμηση κόστους. 

III. ΣΧΕΔΙΑΓΡΑΜΜΑΤΑ ΠΟΛΕΟΔΟΜΙΚΗΣ ΜΕΛΕΤΗΣ 

1. Χρήσεις γης ευρύτερης περιοχής κλ. 1:5.000 

2. Πολεοδομική Οργάνωση (κλ. 1:2.000) 

Στο σχεδιάγραμμα αυτό εμφανίζονται: 

- Οικοδομικά τετράγωνα, δομή, μορφή και τυχόν δε¬ 
σμεύσεις αυτών. 

- Περιοχές σημειακής προστασίας ή ειδικού πολεοδομι- 
κού καθεστώτος (ρέματα, ζώνη αιγιαλού-παραλίας κλπ). 

- Χρήσεις γης και γενική διάταξη ελεύθερων χώρων. 

- Κοινωφελείς λειτουργίες. 

- Κυκλοφοριακές συνδέσεις - ρυθμίσεις κυκλοφορίας 
εντός του γηπέδου και κινήσεις πεζών. 

3. Πολεοδομικό χέδιο (κλ. 1:1.000) 

Με το σχεδιάγραμμα αυτό γίνεται καθορισμός ρυμο¬ 
τομικών και οικοδομικών γραμμών, ελεύθερων χώρων, 
οδών, πεζοδρόμων και κοινωφελών χώρων. Στο σχέδιο 
αυτό πρέπει να εμφανίζονται οι καθορισμένες οριογραμ- 
μές των ρεμάτων, οι γραμμές αιγιαλού και παραλίας και 
οι περιοχές προστασίας (π.χ. δασικοί θύλακες). 

Είναι δυνατόν να καθορίζονται διαγράμματα κάλυψης 
και όγκων, εφόσον κριθεί απαραίτητο. 

Καθορίζονται ζώνες πολεοδομικών μηχανισμών, εφό¬ 
σον απαιτούνται. 

Το πολεοδομικό σχέδιο συντάσσεται σε Ψηφιακά 
Κτηματολογικά Υπόβαθρα σύμφωνα με την υπ’ αριθμ. 
5731/1146 υπουργική απόφαση (ΦΕΚ 329 Β/15.3.2000). 

4. Γενικό Σχέδιο Βασικών έργων υποδομής (κλ. 1:1.000 
ή 1:2.000) 

Στο σχεδιάγραμμα αυτό απεικονίζεται η : 

- Γενική διάταξη για οδικά δίκτυα (δομή - ροές) χώροι 
στάθμευσης φορτηγών και λοιπών μεταφορικών μέσων 
κατά περίπτωση. 

- Πρόταση Γενικής Οργάνωσης έργων υποδομής 
κοινής ωφέλειας (ύδρευσης, αποχέτευσης, ηλεκτρικής 
ενέργειας, τηλεπικοινωνιών και αερίου πόλης) σε επί¬ 
πεδο προκαταρκτικής προσέγγισης του πρωτεύοντος 
δικτύου. 

- Χωροθέτηση βασικών έργων υποδομής (βιολογικός 
καθαρισμός, υποσταθμός ΔΕΗ, αντλιοστάσιο κ.λπ.). 


Β. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Ιουνίου 2009 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 
ΚΑΙ ΔΗΜΟΣΙΩΝ ΕΡΓΩΝ 

ΓΕΩΡΓΙΟΣ ΣΟΥΦΛΙΑΣ ΕΥΡΥΠΙΔΗΣ ΣΤΥΛΙΑΝΙΔΗΣ 
-♦- 

Αριθμ. 26657 (2) 

Καθορισμός όρων και περιορισμών δόμησης για την ανέ¬ 
γερση αθλητικών εγκαταστάσεων στη θέση «Μπουρ- 
μπουτσάνα» στην εκτός σχεδίου περιοχή του Δή¬ 
μου Κρωπίας. 

Ο ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρθρων 160 (παρ. 1,2 και 7), 161 
(παρ. 1), 162 (παρ. 1) και 174 του Κώδικα Βασικής Πολεο- 
δομικής Νομοθεσίας που κυρώθηκε με το άρθρο πρώτο 
του π.δ. 14/27.7.1999 (ΦΕΚ 580/τ.Δ'). 

2. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα Κυβερνητικά Οργανα 
που κυρώθηκε με το άρθρο πρώτο του π.δ. 63/2005 
(ΦΕΚ 98/τ.Α'). 

3. Την υπ’ αριθμ. Υ300/14.11.2007 απόφαση του Πρω¬ 
θυπουργού και του Υπουργού Περιβάλλοντος Χωροτα¬ 
ξίας και ΔημοσίωνΈργων «Ανάθεση αρμοδιοτήτων του 
Υπουργού Περιβάλλοντος Χωροταξίας και Δημοσίων 
Έργων στους Υφυπουργούς Περιβάλλοντος Χωροταξίας 
και ΔημοσίωνΈργων» (ΦΕΚ 2210/τ.Β'). 

4. Το υπ’ αριθμ. 6340/24.9.2007 έγγραφο του Δασαρ¬ 
χείου Πεντέλης 

5. Το υπ’ αριθμ. 9389/28.9.2007 έγγραφο της Β' Εφο¬ 
ρείας Προϊστορικών και Κλασσικών Αρχαιοτήτων. 

6. Το υπ’ αριθμ. 810/7.5.2008 έγγραφο του Οργανισμού 
Αθήνας. 

7. Τα υπ’ αριθμ. 50956/4.12.2007, 7475/22.2.2008 και 
46052/17.10.2008 έγγραφα της Διεύθυνσης Μελετών 
Αθλητικών Έργων της Γενικής Γραμματείας Αθλητι¬ 
σμού. 

8. Το υπ’ αριθμ. 326/27.2.2009 έγγραφο της Διεύθυνσης 
Τεχνικής Υπηρεσίας του Δήμου Κρωπίας. 

9. Τις υπ’ αριθμ. 46/2008 και 213/2008 γνωμοδοτήσεις 
του Κεντρικού Συμβουλίου Χωροταξίας Οικισμού και 
Περιβάλλοντος. 

10. Το γεγονός ότι από τις κανονιστικές διατάξεις 
αυτής της απόφασης δεν προκαλείται δαπάνη σε βάρος 
του κρατικού προϋπολογισμού και του προϋπολογισμού 
του οικείου ΟΤΑ, αποφασίζουμε: 

1. Στο γήπεδο που βρίσκεται στην εκτός σχεδίου 
περιοχή «Μπουρμπουτσάνα» του δήμου Κρωπίας (Ν. 
Αττικής) και φαίνεται με στοιχεία 1, 2, 3, 6, 8, 9, 50, 
42, 43, 37, 36, 34, 35, 33, 32, 31, 45, 46, 47, 48, 51, 52 
44, 21, 19, 17, 14, 12, 7, 5, 4, 1 στο σχετικό πρωτότυπο 
διάγραμμα σε κλίμακα 1:500 που θεωρήθηκε από τον 
Προϊστάμενο της Διεύθυνσης Τοπογραφικών Εφαρ¬ 
μογών με την υπ’ αριθμ. 26657/2009 πράξη του και 
αντίτυπό του σε φωτοσμίκρυνση δημοσιεύεται με την 
παρούσα απόφαση, καθορίζονται όροι και περιορισμοί 

δόμησης για την ανέγερση αθλητικών εγκαταστάσεων 
ως εξής: 

α. Μέγιστη επιτρεπόμενη κάλυψη: 0,015 της επιφάνειας 
του γηπέδου. 

β. Συντελεστής δόμησης: 0,035. 
γ. Μέγιστο επιτρεπόμενο ύψος των κτιρίων: επτά μέ¬ 
τρα και μισό (7,50μ.) με προσαύξηση κατά ένα μέτρο 
και μισό (1,50μ.), όπου επιβάλλεται λόγω κλίσεων του 
εδάφους. 

δ. Ελάχιστη απόσταση των κτιρίων από τα όρια του 
γηπέδου : δέκα πέντε (15) μέτρα. 

ε. Ελάχιστη απόσταση των γηπέδων ποδοσφαίρου 
από τα όρια του γηπέδου: πέντε (5) μέτρα. 

στ. Επιτρέπεται η κατασκευή περιφραγμάτων και τοι¬ 
χίων αντιστήριξης ύψους έως τρία μέτρα και εξήντα 
πέντε εκατοστά (3,65μ). 


ζ. Η περίφραξη στην πλευρά του γηπέδου με στοιχεία 
52, 44, 21,19,17,14,12, 7, 5, 4,1 , από την οποία εξασφα¬ 
λίζεται η πρόσβαση του χώρου τοποθετείται πέντε (5) 
μέτρα εσώτερον της πλευράς αυτής του γηπέδου. 

η. Πριν την έκδοση της οικοδομικής άδειας απαιτείται 
η έγκριση της αρχιτεκτονικής μελέτης από την αρμόδια 
Εφορεία του Υπουργείου Πολιτισμού. 

2. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Ιουνίου 2009 

Ο ΥΦΥΠΟΥΡΓΟΣ 

ΣΤΑΥΡΟΣ ΕΛ. ΚΑΛΟΓΙΑΝΝΗΣ 











Απόσπασμα φύλλου Χάρτη Γ.Υ.Σ (6456/7) 
κλίμακα 1: 5000 

